
1. VISPĀRĪGIE NOTEIKUMI
1.1. Atklāta konkursa „Degvielas iegāde degvielas uzpildes stacijās” (identifikācijas Nr. LVRFLOTE 2026/25, turpmāk arī – Iepirkums) nolikumā (turpmāk arī – Nolikums) lietotie saīsinājumi:
1.1.1. Pasūtītājs – sabiedrība ar ierobežotu atbildību “LVR Flote” (turpmāk arī - LVR Flote);
1.1.2. Komisija – ar Pasūtītāja rīkojumu izveidota komisija Iepirkuma organizēšanai;
1.1.3. Piegādātājs – fiziskā vai juridiskā persona, pasūtītājs, sabiedrisko pakalpojumu sniedzējs vai šādu personu apvienība jebkurā to kombinācijā, kas piedāvā veikt būvdarbus, piegādāt preces vai sniegt pakalpojumus;
1.1.4. Pretendents – piegādātājs, kurš ir reģistrēts Elektronisko iepirkumu sistēmā (turpmāk – EIS) un iesniedzis piedāvājumu EIS e-konkursu apakšsistēmā. Informācija par reģistrēšanos EIS ir pieejama Ministru kabineta 20.12.2022. noteikumos Nr.816 “Publisko elektronisko iepirkumu noteikumi (turpmāk - Ministru kabineta noteikumi), kā arī EIS tīmekļvietnē : https://www.eis.gov.lv/EIS/Publications/PublicationView.aspx?PublicationId=4&systemCode=CORE ;
1.1.5. SPSIL - Sabiedrisko pakalpojumu sniedzēju iepirkumu likums.
1.2. Iepirkuma procedūras veids ir atklāts konkurss saskaņā ar SPSIL:

	Iepirkuma nosaukums:
	Degvielas iegāde degvielas uzpildes stacijās

	Iepirkuma identifikācijas numurs:
	LVRFLOTE 2026/25

	Iepirkuma	nomenklatūras	(CPV)
kods:
	09100000-0 Degvielas (Fuels)

	Līguma veids:
	Piegāde

	Iepirkuma dokumentu pieejamība:
	Tieša un brīva elektroniskā pieeja EIS

	Piedāvājumu iesniegšana:
	Pasūtītāja profilā EIS e-konkursu apakšsistēmā attiecīgā iepirkuma sadaļā norādītajā piedāvājumu iesniegšanas termiņā pēc Latvijas laika

	Iepirkums saistīts ar projektu un/vai
programmu, ko finansē ES fondi vai citi ārvalstu finanšu resursi:
	Nē


1.3. Nolikums nosaka kārtību, kādā tiek atlasīti pretendenti, pārbaudīta pretendentu piedāvājumu atbilstība un izvērtēti pretendentu piedāvājumi, kā arī kārtību pretendentu noteikšanai, kuriem Iepirkuma rezultātā tiks piešķirtas tiesības slēgt Iepirkuma līgumu (turpmāk arī – Līgums).
1.4. Pretendenta iesniegtā personas datu informācija tiks apstrādāta atbilstoši Eiropas Parlamenta un Padomes Regulas (ES) 2016/679 prasībām tikai un vienīgi konkrētā iepirkuma pretendentu kvalifikācijas atbilstības izvērtēšanai atlases laikā. Iepirkuma dokumentācija, tai skaitā personas datu informācija, tiks uzglabāta atbilstoši Sabiedrisko pakalpojumu sniedzēju iepirkumu likuma (SPSIL) 46.panta prasībām.
1.5. Dalība iepirkumā ir pretendenta brīvas gribas izpausme un, iesniedzot savu piedāvājumu, pretendents apliecina, ka pilnībā pieņem sev par saistošiem un apņemas pildīt šajā nolikumā ietvertos noteikumus un nosacījumus. Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
1.6. Iesniegtā piedāvājuma derīguma termiņš pretendentam ir saistošs līdz īsākajam no šādiem termiņiem:
1.6.1. 6 (seši) mēneši no piedāvājumu iesniegšanas termiņa beigām.
1.6.2. līdz iepirkuma līguma noslēgšanas dienai, ja pretendentam piešķirtas iepirkuma līguma slēgšanas tiesības.
1.7. Pretendents līdz piedāvājumu iesniegšanas termiņa beigām ir tiesīgs atsaukt savu piedāvājumu vai iesniegt piedāvājuma grozījumus. Piedāvājuma atsaukuma vai grozījumu dokumenti sagatavojami, noformējami un iesniedzami atbilstoši nolikumā noteiktajai piedāvājuma dokumentu sagatavošanas kārtībai ar norādi „Piedāvājuma grozījumi” vai „Piedāvājuma atsaukums”. Piedāvājuma atsaukums izslēdz Pretendentu no tālākas dalības iepirkuma procedūrā.
1.8. Informācija par Pasūtītāju:

	Nosaukums:
	Sabiedrība ar ierobežotu atbildību “LVR Flote”

	Juridiskā adrese:
	Kundziņsalas 3.līnija 36, Rīga, LV-1005

	PVN Reģ. Nr.:
	LV40103321893

	E-pasta adrese:
	info@lvrflote.lv

	Tālrunis:
	+371 66932616

	Mājaslapas adrese:
	http://lvrflote.lv

	Pasūtītāja profils EIS:
	https://www.eis.gov.lv/EKEIS/Supplier/Organizer/21422 

	Darba laiks:
	Pirmdiena - ceturtdiena no plkst. 8:30 līdz 17:30 Piektdiena no plkst. 8:30 līdz 15:00


1.9. Kontaktpersonas iepirkumā:

	Tehniska rakstura informācija par
iepirkuma priekšmetu:
	Organizatoriska rakstura
informācija par iepirkumu:

	Amats:
	Tehniskās nodaļas saimniecības vecākais speciālists
	Iepirkumu un juridiskās nodaļas juriste

	Vārds Uzvārds:
	Rihards Gulbis
	Vikija Bišere

	Tālrunis:
	+371 29480842
	+371 66932619

	E-pasta adrese:
	rihards.gulbis@lvrflote.lv
	iepirkumi@lvrflote.lv


2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmets: Degvielas iegāde degvielas uzpildes stacijās, turpmāk kopā – prece, saskaņā ar tehnisko specifikāciju (2.pielikums) un iepirkuma līguma noteikumiem un nosacījumiem (7.pielikums).
2.2. Iepirkuma apjoms norādīts kā indikatīvs plānotais degvielas patēriņš 12 (divpadsmit) mēnešu periodā. Faktiskais preču iegādes apjoms iepirkuma līguma darbības laikā var atšķirties atkarībā no Pasūtītāja vajadzībām, nepārsniedzot iepirkuma līguma kopējo summu. Plānotais iepirkuma apjoms 12 (divpadsmit) mēnešos ir:
2.2.1. Benzīns E – 95 (bezsvina) vai E - 98(bezsvina), vai ekvivalents – līdz 20 000 litriem gadā;
2.2.2. Dīzeļdegviela – līdz 45 000 litriem gadā.
2.3. Iepirkuma līguma izpildes vieta: Pretendenta vai Pretendenta apakšuzņēmēja degvielas uzpildes stacijā:
	Degvielas uzpildes staciju (DUS) skaits un izvietojums:
	------

	Rīgas brīvostas teritorijas tiešā tuvumā – katra ne tālāk kā 5 (piecus) kilometrus no Rīgas brīvostas robežas (RĪGAS BRĪVOSTAS KARTE) (attālumu nosaka pēc tuvākā iespējamā maršruta, izmantojot Google Maps maršruta plānotāja rīku (braukšanas distance ar transportlīdzekli braucot pa ceļu saskaņā ar ceļu satiksmes noteikumiem))
	vismaz 3 DUS

	
Baltijas jūras un Rīgas līča piekrastes administratīvajās teritorijās
	Liepāja
Dienvidkurzemes novads
	vismaz 1 DUS

	
	Ventspils 
Ventspils novads
	vismaz 1 DUS

	
	Talsu novads
Tukuma novads
	vismaz 1 DUS

	
	Ādažu novads
Saulkrastu novads
Limbažu novads
	vismaz 1 DUS



2.4. Iepirkuma līguma termiņš: Iepirkuma līguma darbības laiks ir līdz pušu saistību pilnīgai izpildei. Paredzamais Iepirkuma priekšmeta piegādes laiks ir 36 (trīsdesmit seši) mēneši ar iespēju, Pusēm rakstveidā vienojoties, pagarināt līguma darbības termiņu uz 12 (divpadsmit) mēnešiem, ja nav sasniegta Līguma kopējā summa 390 000 EUR (trīs simti deviņdesmit tūkstoši euro 00 centi). 
2.5. Iepirkuma priekšmets netiek dalīts daļās. Piedāvājums sagatavojams un iesniedzams, ņemot vērā plānoto maksimālo iepirkuma apjomu.
2.6. Pretendentam nav atļauts iesniegt piedāvājuma variantus. Jebkurš piegādātājs kā pretendents var iesniegt tikai 1 (vienu) piedāvājumu 1 (vienā) variantā. Pretendents, kas iesniedzis piedāvājumu vairākos variantos, tiks izslēgts no dalības Iepirkumā.
2.7. Pretendentam jānodrošina, ka līguma izpildē netiks ietvertas Krievijas Federācijas vai Baltkrievijas Republikas izcelsmes preces un pakalpojumi, kā arī preces, kuru imports, iegāde vai nodošana ir aizliegta vai ierobežota saskaņā ar Eiropas Savienības sankciju regulējumu un citiem Latvijas Republikā piemērojamajiem normatīvajiem aktiem.
3. IEPIRKUMA PROCEDŪRAS DOKUMENTU PIEEJAMĪBA UN INFORMĀCIJAS APMAIŅA
3.1. Uzaicinājumu piedalīties Iepirkumā publicē Valsts reģionālās attīstības aģentūras uzturētajā EIS www.eis.gov.lv, Iepirkumu uzraudzības biroja tīmekļvietnē https://info.iub.gov.lv/lv/meklet un Eiropas Savienības Oficiālajā Vēstnesī.
3.2. Informācijas apmaiņa par Nolikumā iekļautajām prasībām notiek elektroniski EIS e-konkursu apakšsistēmā šī iepirkuma sadaļā. Nolikuma 1.9.punktā norādītās pasūtītāja kontaktpersonas sniedz vienīgi ar iepirkumu saistītu tehnisku un organizatorisku informāciju.
3.3. Ja piegādātājs ir laikus pieprasījis informāciju par Nolikumā iekļautajām prasībām, pasūtītājs to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām un publicē atbildes, norādot arī uzdoto jautājumu, EIS e-konkursu apakšsistēmā šī iepirkuma sadaļā. Informāciju pasūtītājs nosūta piegādātājam, kas uzdevis jautājumu, caur EIS e-konkursu apakšsistēmu vai elektroniski uz tā e-pasta adresi.
3.4. Nolikums, nolikuma grozījumi, precizējumi, skaidrojumi un atbildes uz ieinteresēto piegādātāju jautājumiem ir brīvi un tieši elektroniski pieejami EIS e-konkursu apakšsistēmā šī iepirkuma sadaļā.
3.5. Pasūtītājs nav atbildīgs par pretendenta nepilnīgi sagatavotu piedāvājumu, ja pretendents nav ņēmis vērā izmaiņas, sniegtās atbildes un precizējumus par Nolikumu, kas publicēti EIS e-konkursu apakšsistēmā šī iepirkuma sadaļā. Paziņojumu par iepirkuma procedūras nolikumu un nolikuma grozījumiem publicē arī Iepirkumu uzraudzības biroja tīmekļvietnē.
4. PIEDĀVĀJUMS
4.1. PIEDĀVĀJUMA NOFORMĒJUMS
4.1.1. Piedāvājumu noformē latviešu valodā.
4.1.2. Piedāvājumu veido šādi dokumenti:
4.1.2.1. pieteikums dalībai iepirkumā (Nolikuma 1.pielikums);
4.1.2.2. tehniskais piedāvājums (Nolikuma 2.pielikums);
4.1.2.3. finanšu piedāvājums (Nolikuma 3.pielikums);
4.1.2.4. pieredzes apraksts (Nolikuma 4.pielikums);
4.1.2.5. ja pretendents norāda apakšuzņēmēju vai personu, uz kuras iespējām tas balstās, iesniedz informāciju par apakšuzņēmējiem un/vai personām, uz kuru iespējām pretendents balstās (Nolikuma 5.pielikums). Pretendents iesniedz arī attiecīgās personas apliecinājumu par sadarbību iepirkuma līguma izpildē (Nolikuma 6.pielikums);
4.1.2.6. Nolikuma 5.2.punktā norādītie pretendentu atlases dokumenti.
4.1.3. Katra iesniedzamā dokumenta formāts var atšķirties, bet ir jāievēro šādi iespējamie veidi:
4.1.3.1. izmantojot EIS e-konkursu apakšsistēmas piedāvātos rīkus, aizpildot EIS e-konkursu apakšsistēmā šī iepirkuma sadaļā ievietotās formas;
4.1.3.2. dokumentu parakstīšanai var izmantot drošu elektronisko parakstu. Pretendents ir tiesīgs ar vienu drošu elektronisko parakstu parakstīt visus dokumentus kā vienu kopumu. Līdzvērtīgu parakstu nodrošina arī EIS;
4.1.3.3. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar dokumenta veidnē integrētajiem failiem. Šādā gadījumā pretendents ir atbildīgs par aizpildāmo dokumenta veidņu atbilstību dokumentācijas prasībām un paraugiem, kā arī par dokumenta atvēršanas un nolasīšanas iespējām. EIS e-konkursu apakšsistēma nodrošina piedāvājuma pirmā līmeņa šifrēšanu. Ja piedāvājuma datu aizsardzībai izmantota piedāvājuma papildu šifrēšana, pretendentam ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana, ievadot sistēmā derīgu elektronisko atslēgu un paroli.
4.1.4. Sagatavojot piedāvājumu, Pretendents ievēro:
4.1.4.1. pieteikums, tehniskais un finanšu piedāvājums aizpildāms tikai elektroniski, atsevišķā elektroniskā dokumentā ar Microsoft Office 2010 vai jaunākas programmatūras versijas rīkiem lasāmā formātā;
4.1.4.2. dokumentus, uz kuriem paredzēts pretendenta paraksts, paraksta ar drošu elektronisko parakstu vai izmantojot EIS piedāvāto rīku (sistēmas parakstu).
4.1.4.3. pieteikumu un visu piedāvājumu paraksta pretendenta pārstāvis ar reģistrētām pārstāvības tiesībām vai tā pilnvarota persona. Ja parakstītājs ir pilnvarotā persona, jāpievieno pilnvara ar precīzi norādītu pilnvarojuma apjomu elektroniskā dokumenta oriģināla veidā vai skenēts papīra dokumenta oriģināls PDF formātā;
4.1.4.4. ja pretendents ir piegādātāju apvienība un sabiedrības līgumā nav atrunātas pārstāvības tiesības, piedāvājumu paraksta katra piegādātāju apvienībā iekļautā piegādātāja pārstāvis ar reģistrētām pārstāvības tiesībām;
4.1.4.5. citus dokumentus pretendents pēc saviem ieskatiem var iesniegt elektroniskā formā, parakstot ar drošu elektronisko parakstu vai izmantojot EIS piedāvāto rīku (sistēmas parakstu);
4.1.4.6. ja pieteikumu pretendenta vārdā parakstījusi persona, kurai nav pretendenta pārstāvības tiesību, piedāvājums tiek noraidīts.
4.1.5. Dokumentu kopijas apliecina atbilstoši normatīvo aktu: Dokumentu juridiskā spēka likums un Ministru kabineta 04.09.2018. noteikumi Nr.558 “Dokumentu izstrādāšanas un noformēšanas kārtība” prasībām. Ja dokumenta kopija nav apliecināta atbilstoši noteiktajām prasībām, šaubu gadījumā par dokumenta autentiskumu pasūtītājs var pieprasīt pretendentam uzrādīt dokumenta oriģinālu vai apliecinātu dokumenta kopiju.
4.1.6. Ja piedāvājumam pievienoti trešo pušu izsniegti dokumenti (piemēram, izglītību apliecinoši dokumenti, sertifikāti, licences, apliecinājumi, katalogi u.tml.) svešvalodā, tiem pievienojams arī tulkojums latviešu valodā ar apliecinājumu par tulkojuma pareizību. Ja trešās puses izsniegtais dokuments pārsniedz 3 (trīs) lapas, piedāvājumam var tikt pievienots tikai tā kopsavilkuma tulkojums latviešu valodā ar apliecinājumu par tulkojuma pareizību. Kopsavilkuma tulkojumā jābūt iztulkotām būtiskākajām dokumenta daļām, norādot konkrētas atsauces uz dokumenta daļām, kuras tulkotas. Apliecinājumu par tulkojuma pareizību sagatavo atbilstoši Ministru kabineta 22.08.2000. noteikumiem Nr.291 “Kārtība, kādā apliecināmi dokumentu tulkojumi valsts valodā”.
4.1.7. Visu iesniegto dokumentu atvasinājumu un tulkojumu pareizību var apliecināt ar vienu apliecinājumu.
4.1.8. Piedāvājumu sagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus vai, ja piedāvājums ir šifrēts, Pretendentam noteiktajā laikā, ne vēlāk kā 15 (piecpadsmit) minūšu laikā pēc piedāvājumu atvēršanas uzsākšanas jāveic iesniegtā piedāvājuma atšifrēšana (sistēmā jāievada derīga elektroniskā atslēga un parole).
4.1.9. Ja piedāvājums satur kādu no Nolikuma 4.1.8.punktā minētajiem riskiem, tas netiek izskatīts.
4.2. PIEDĀVĀJUMA IESNIEGŠANA UN ATVĒRŠANA
4.2.1. Piedāvājumu var iesniegt tikai EIS e-konkursu apakšsistēmā šī Iepirkuma sadaļā, sākot no Iepirkuma izsludināšanas dienas līdz 2026.gada ___._____________ plkst.10:00 pēc Latvijas laika. Ārpus EIS e-konkursu apakšsistēmas piedāvājumi netiek pieņemti.
4.2.2. Lai iesniegtu piedāvājumu, pretendentam ir jāreģistrējas EIS e-konkursu apakšsistēmā. Informācija par reģistrēšanos EIS e-konkursu sistēmā ir pieejama Ministru kabineta 20.12.2022. noteikumos Nr.816 “Publisko elektronisko iepirkumu noteikumi”, kā arī EIS tīmekļvietnē: https://www.eis.gov.lv/EIS/Publications/PublicationView.aspx?PublicationId=4&systemCode=CORE.
4.2.3. Piedāvājumi tiks atvērti EIS e-konkursu apakšsistēmā ne ātrāk kā 4 (četras) stundas pēc Nolikumā noteiktā piedāvājuma iesniegšanas termiņa beigām. Konkrēts piedāvājumu atvēršanas laiks tiek norādīts EIS e-konkursu apakšsistēmā.
4.2.4. Iesniegto piedāvājumu pretendents var grozīt un papildināt tikai līdz piedāvājumu iesniegšanas termiņa beigām.
4.2.5. Iesniegto piedāvājumu atvēršanu veic atklātā sanāksmē un atvēršanas procesam var sekot līdzi tiešsaistes režīmā EIS e-konkursu apakšsistēmā.
4.2.6. Piedāvājumu atvēršanas protokolu pēc piedāvājumu atvēršanas publicē EIS e-konkursu apakšsistēmā šī iepirkuma sadaļā, norādot pretendenta nosaukumu, piedāvājuma iesniegšanas datumu un laiku un piedāvāto cenu vai izmaksas.
5. ATLASES PRASĪBAS
5.1. Atlases prasības ir obligātas visiem pretendentiem, kas vēlas iegūt tiesības slēgt iepirkuma līgumu.
5.2. Uz pretendentu nav attiecināmi izslēgšanas noteikumi un pretendentam ir jāatbilst šādām atlases prasībām un atlases dokumentos jāiesniedz:
	Izslēgšanas iemeslu neattiecināmība

	5.2.1.
	Pretendents tiek izslēgts no dalības Iepirkumā, ja uz to attiecas SPSIL 48.panta otrās daļas 1.-7., 10.-14.punktā noteiktie izslēgšanas iemesli. Izslēgšanas iemeslu attiecināmības pārbaudi pasūtītājs veic saskaņā ar SPSIL 48.pantā noteikto kārtību. Uzticamības nodrošināšanai iesniegto pierādījumu vērtēšanu pasūtītājs veic SPSIL
49.pantā noteiktajā kārtībā.
Prasība attiecināma arī uz pretendenta norādītu apakšuzņēmēju, kura sniedzamo pakalpojumu vērtība ir vismaz 10 000 euro, un uz personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām
prasībām.

	5.2.2.
	Pretendents tiek izslēgts no dalības Iepirkumā, ja uz to attiecas Starptautisko un Latvijas Republikas nacionālo sankciju likuma 11.1 pantā noteiktie ierobežojumi. Pasūtītājs pārliecināsies par šī izslēgšanas iemesla neattiecināmību tīmekļvietnēs:
1) http://sankcijas.fid.gov.lv/
2) https://www.sanctionsmap.eu/#/main
3) https://www.treasury.gov/resource-center/sanctions/SDN-
List/Pages/consolidated.aspx
vai izmantojot piedāvājumu vērtēšanas laikā pasūtītāja rīcībā esošu atbilstošu tehnisko rīku sankciju pārbaudei sankciju sarakstos.

	5.2.3.
	Uz pretendentu, pretendenta norādīto personu, uz kuras iespējām pretendents balstās un kuras sniedzamo pakalpojumu vērtība ir vismaz 10 000 euro no kopējās iepirkuma līguma vērtības, lai apliecinātu, ka tā kvalifikācija atbilst Nolikumā noteiktajām prasībām, pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 euro no kopējās iepirkuma līguma vērtības, attiecas Eiropas Savienības Padomes regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktā noteiktie ierobežojumi.
Pasūtītājs pārliecināsies par šī izslēgšanas nosacījuma neattiecināmību:
· attiecībā uz Latvijā reģistrētu personu Latvijas Republikas Uzņēmumu reģistra tīmekļvietnē;
· attiecībā uz ārvalstīs reģistrētu personu pretendentam jāiesniedz kompetentas attiecīgās valsts institūcijas izsniegts dokuments, kurā norādīta attiecīgās personas
patiesā labuma guvēja valstiskā piederība.

	
	Atlases prasības
	Iesniedzamie dokumenti

	5.2.4.
	Pretendents normatīvajos aktos noteiktajā kārtībā ir reģistrēts Latvijas Republikas Uzņēmumu reģistra Komercreģistrā vai citā pretendenta saimnieciskai darbībai atbilstošā reģistrā, vai līdzvērtīgā reģistrā ārvalstīs, atbilstoši attiecīgās valsts normatīvo aktu prasībām.
	Pretendenta, kas reģistrēts Latvijas Republikā, reģistrācijas faktu iepirkuma komisija pārbauda Uzņēmumu reģistra vai Valsts ieņēmumu dienesta informācijas tīmekļvietnē. Šādā gadījumā reģistrācijas dokuments nav jāiesniedz.
Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments (apliecināta kopija), kas apliecina kandidāta reģistrāciju atbilstoši tās valsts normatīvo aktu prasībām, vai reģistrācija ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par kandidāta reģistrācijas faktu).

	5.2.5. 
	Pretendentam ir speciāla atļauja (licence) naftas produktu mazumtirdzniecībai, katrai Pretendenta piedāvājumā uzrādītajai degvielas uzpildes stacijai.
	Licences esamības faktu Komisija pārbaudīs publiski pieejamajās datubāzēs. (https://www6.vid.gov.lv/AP). 
Gadījumā, ja informācija nav pieejama publiskajās datubāzēs, Pretendentam ir jāiesniedz spēkā esošas atļaujas (licences) apliecināta kopija.

	5.2.6.
	Pretendentam pēdējo 3 (trīs) gadu laikā (līdz piedāvājuma iesniegšanas dienai) ir pieredze vismaz 3 (trīs) darījumos, kuru ietvaros Pretendents ir nodrošinājis degvielas iegādi degvielas uzpildes stacijās ar apjomu ne mazāk kā 50 000 litrus (katrā darījumā).

	Pretendenta pieredzes apraksts, minot konkrētus piemērus, jāsagatavo Nolikuma 4.pielikuma norādītajā formā.
Papildus var iesniegt citu informāciju, ko pretendents uzskata par nepieciešamu atbilstības apliecināšanai.
Pretendenta pieredzes aprakstā ietvertajai informācijai jābūt norādītai tādā apjomā, lai pasūtītājs varētu pārliecināties par pretendenta atbilstību attiecīgajai nolikuma prasībai. 


5.3. Ja tas ir nepieciešams iepirkuma līguma izpildei, pretendents ir tiesīgs balstīties uz citu personu iespējām, lai apliecinātu, savu atbilstību kvalifikācijas prasībām. Ja pretendents balstās uz citas personas iespējām, lai apliecinātu savu atbilstību Nolikumā noteiktajām kvalifikācijas prasībām, tam ir pienākums pierādīt pasūtītājam, ka viņa rīcībā būs nepieciešamie resursi, iesniedzot šīs personas un pretendenta parakstītu apliecinājumu vai vienošanos par sadarbību un/vai resursu nodošanu pretendenta rīcībā iepirkuma līguma izpildei.
5.4. Ja Pretendents ir piegādātāju apvienība, tad piegādātāju apvienības dalībniekiem, jābūt solidāri atbildīgiem par iepirkuma līguma izpildi. Šādā gadījumā jāiesniedz dokuments, kas nepārprotami apliecina pretendenta, piegādātāju apvienības dalībnieku, solidāru atbildību par visa iepirkuma līguma izpildi (savstarpēji noslēgts līgums, vienošanās, apliecinājumi).
5.5. Ja pretendents ir piegādātāju apvienība, tad pretendentam kopumā jāatbilst Nolikuma 5.2.6. punktā noteiktajām prasībām, bet 5.2.4. un 5.2.5. punkts attiecināms uz katru piegādātāju apvienības biedru.
5.6. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs. Izziņas un citus dokumentus, kurus SPSIL noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā 1 (vienu) mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā 6 (sešus) mēnešus pirms izziņu iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
5.7. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai Nolikumā noteiktajām pretendentu atlases prasībām. Pretendents iesniedz atsevišķu Eiropas vienoto iepirkuma procedūras dokumentu (I-IV un VI daļa) par katru personu, uz kuras iespējām pretendents balstās, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000,00 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.Pretendents var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja pretendents apliecina, ka dokumentā iekļautā informācija ir pareiza.Pasūtītājs jebkurā Iepirkuma stadijā ir tiesīgs prasīt, lai pretendents iesniedz visus vai daļu no dokumentiem, kas apliecina atbilstību Nolikumā noteiktajām pretendentu atlases prasībām.Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.Eiropas vienotais iepirkuma procedūras dokuments pieejams EIS tīmekļvietnē: http://espd.eis.gov.lv/ . Aizpildīto Eiropas vienoto iepirkuma procedūras dokumenta veidlapu pretendents pievieno piedāvājuma kvalifikācijas dokumentiem.
5.8. Pasūtītājs attiecībā uz ārvalstī reģistrētu pretendentu, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, kurā norādītas Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas par pretendentu, tai skaitā ziņas par šāda pretendenta patieso labuma guvēju, vai ziņas par to, ka patieso labuma guvēju noskaidrot nav iespējams. Ja šāda izziņa netiek izsniegta, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs Starptautisko un Latvijas Republikas nacionālo sankciju likuma 11.¹panta pirmajā daļā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
5.9. Pasūtītājs attiecībā uz ārvalstī reģistrētu pretendentu, personu, uz kuras iespējām Pretendents balstās, apakšuzņēmēju, kuru veicamo būvdarbu vai sniedzamo pakalpojumu vērtība ir vismaz 10 000,00 euro no kopējās iepirkuma līguma vērtības, nosakot informācijas sniegšanas termiņu, ne īsāku par 10 darbdienām pēc pieprasījuma izsniegšanas vai nosūtīšanas dienas, pieprasa, lai tas iesniedz attiecīgās ārvalsts kompetentās institūcijas izziņu, kurā norādīta tā patiesā labuma guvēja valstiskā piederība. Ja šāda izziņa netiek izsniegta vai saskaņā ar attiecīgās valsts normatīvo regulējumu patieso labuma guvēju noskaidrot nav iespējams, minēto dokumentu var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša Pretendenta apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas valstī. Pasūtītājs šajā punktā paredzētajai pārbaudei nepieciešamās ziņas attiecībā uz ārvalstī reģistrētu pretendentu var iegūt arī patstāvīgi.
5.10. Visiem publiskiem dokumentiem jābūt legalizētiem Dokumentu legalizācijas likumā noteiktajā kārtībā. Ja ārvalstī izsniegtam publiskam dokumentam saskaņā ar normatīvajiem aktiem ir piemērojama legalizācija vai apliecināšana ar Apostille, pretendents to nodrošina atbilstoši attiecīgās valsts un Latvijas Republikā piemērojamam regulējumam.
5.11. Gadījumos, kas nav atrunāti Nolikumā, pasūtītājs rīkojas atbilstoši SPSIL un citiem normatīvajiem aktiem publisko iepirkumu jomā.
6. FINANŠU PIEDĀVĀJUMS
6.1. Finanšu piedāvājumu sagatavo un iesniedz atbilstoši EIS e-konkursu apakšsistēmā šā iepirkuma sadaļā publicētajai formai (Nolikuma 3. pielikums). Finanšu piedāvājumā jānorāda izmaksas/cenas EUR, bez PVN.
6.2. Pretendents piedāvājumā iekļauj visas izmaksas, kas saistītas ar iepirkuma līguma izpildi, pamatojoties uz Nolikumu un tā pielikumiem.
6.3. Piedāvājumā jābūt ietvertiem visiem nodokļiem, nodevām un citiem maksājumiem, izņemot pievienotās vērtības nodokli (turpmāk un iepriekš – PVN).
6.4. Pasūtītājs var pieprasīt pretendentam iesniegt detalizētāku piedāvātās cenas veidošanās mehānismu, tajā skaitā, cenu vēsturi apliecinošus pierādījumus par finanšu piedāvājumā norādītajām mazumtirdzniecības cenām.
6.5. Piedāvātā cena ir jāaprēķina un jānorāda ar precizitāti 2 (divas) zīmes aiz komata. Piedāvātā cena jānorāda EUR (nevis centos).
6.6. Finanšu piedāvājuma veidlapā nedrīkst mainīt, nedrīkst papildināt un dzēst norādītās ailes.
6.7. Finanšu piedāvājumā norādītā cena tiek izmantota tikai piedāvājumu savstarpējai salīdzināšanai iepirkuma procedūrā. Līguma izpildes laikā degvielas cena tiek noteikta atbilstoši faktiskajai mazumtirdzniecības cenai Piegādātāja DUS pirkuma brīdī, piemērojot piedāvāto pastāvīgo atlaidi.
7. APAKŠUZŅĒMĒJI, PERSONAS, UZ KURU IESPĒJĀM PRETENDENTS BALSTĀS, PERSONĀLS, TO PIESAISTE UN NOMAIŅA
7.1. Apakšuzņēmēju piesaistes gadījumā pretendents norāda visus paredzamos apakšuzņēmējus un norāda apakšuzņēmējiem izpildei nododamās līguma daļas, darbu veidus un to apjomu (Nolikuma 1.pielikums). Papildus piedāvājuma dokumentiem jāpievieno visu piesaistīto apakšuzņēmēju parakstīti apliecinājumi par piekrišanu un apņemšanos izpildīt norādīto iepirkuma līguma daļu atbilstoši paraugam Nolikuma 6. pielikumā.
7.2. Ja pretendents piesaista personu, uz kuras iespējām pretendents balstās, lai apliecinātu savu kvalifikācijas atbilstību Nolikumā noteiktajām prasībām, pretendentam jāiesniedz informācija par šādām personām izpildei nododamo iepirkuma līguma daļu, vai lomu iepirkuma līguma izpildē un to apjoma apraksts (Nolikuma 1.pielikums, Nolikuma 5.pielikums), kā arī personas, uz kuras iespējām pretendents balstās, lai apliecinātu savu kvalifikācijas atbilstību Nolikumā noteiktajām prasībām, parakstīts apliecinājums par piekrišanu un apņemšanos izpildīt norādīto iepirkuma līguma daļu (Nolikuma 6.pielikums) vai vienošanos, līgumu vai citu dokumentu par lomu sadalījumu iepirkuma līguma izpildē.
7.3. Piedāvājumā norādītie apakšuzņēmēji, personas, uz kuru iespējām pretendents balstās, lai apliecinātu savu kvalifikācijas atbilstību Nolikumā noteiktajām prasībām, personāls pretendentam ir jāpiesaista iepirkuma līguma izpildē attiecīgajā daļā atbilstoši Iepirkuma piedāvājumā norādītajam nododamo iepirkuma līguma daļu vai lomu un to apjoma sadalījumam.
7.4. Pretendents, ar kuru Iepirkuma rezultātā tiks noslēgts iepirkuma līgums, nav tiesīgs bez saskaņošanas ar pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem.
7.5. Piedāvājumā norādītā personāla nomaiņa pieļaujama tikai Nolikumā un iepirkuma līgumā
norādītajā kārtībā un gadījumos.
8. PIEDĀVĀJUMU NOFORMĒJUMA UN DERĪGUMA TERMIŅA PĀRBAUDE
8.1. Komisija veic pretendentu iesniegto piedāvājumu, to noformējuma, derīguma termiņa pārbaudi. Noformējuma trūkumu gadījumā Komisija izvērtē to būtiskumu un lemj par piedāvājuma tālāku izskatīšanu. Komisija ir tiesīga neizvērtēt piedāvājumu, ja konstatē, ka:
8.1.1. piedāvājums nav parakstīts;
8.1.2. piedāvājumam ir tādi noformējuma trūkumi, kas būtiski ietekmē piedāvājuma vērtēšanu;
8.1.3. piedāvājuma derīguma termiņš neatbilst Nolikuma 1.6. punktā noteiktajiem noteikumiem;
8.1.4. pretendents iesniedzis piedāvājuma variantus, pārkāpjot Nolikuma 2.6. punkta noteikumus.
9. PRETENDENTU ATLASES PRASĪBU PĀRBAUDE
9.1. Komisija pārbauda pretendenta atbilstību Nolikuma 5.2. punktā noteiktajam.
9.2. Pretendents tiek izslēgts no dalības Iepirkumā, ja tas neatbilst kādai Nolikuma 5.2. punktā norādītajai kvalifikācijas prasībai vai atbilst kādam izslēgšanas nosacījumam.
9.3. Izslēgšanas nosacījumu pārbaudi Komisija veic tikai tam pretendentam, kuram saskaņā ar Nolikumā noteikto būtu piešķiramas iepirkuma līguma slēgšanas tiesības.
10. FINANŠU PIEDĀVĀJUMU VĒRTĒŠANA
10.1. Komisija veic iesniegto finanšu piedāvājumu vērtēšanu, salīdzinot pretendentu finanšu piedāvājumos norādītās cenas (bez PVN).
10.2. Nepamatoti lēts piedāvājums:
10.2.1. Ja piedāvājums šķiet nepamatoti lēts, pasūtītājs pieprasa pretendentam skaidrojumu par piedāvāto cenu vai izmaksām, kā arī informāciju par pretendenta un tā piedāvājumā norādīto apakšuzņēmēju darbinieku vidējām stundas tarifa likmēm profesiju grupās.
10.2.2. Komisija, konsultējoties ar pretendentu, izvērtē tā sniegtos skaidrojumus.
10.2.3. Komisija noraida piedāvājumu kā nepamatoti lētu, ja sniegtie skaidrojumi nepamato pretendenta piedāvāto zemo cenas vai izmaksu līmeni vai ja cenā vai izmaksās nav iekļautas izmaksas, kas saistītas ar vides, sociālo un darba tiesību un darba aizsardzības jomas normatīvajos aktos un darba koplīgumos noteikto pienākumu ievērošanu.
10.2.4. Nolikuma 10.2.1.punktā minēto informāciju attiecībā uz Latvijā reģistrētu vai pastāvīgi dzīvojošu personu par tās darbinieku vidējām stundas tarifa likmēm profesiju grupās pasūtītājs, kā arī pretendents par sevi Ministru kabineta noteiktajā kārtībā iegūst no Valsts ieņēmumu dienesta,izmantojot Ministru kabineta noteikto informācijas sistēmu. Pasūtītājs minēto informāciju no Valsts ieņēmumu dienesta ir tiesīgs saņemt, neprasot pretendenta un tā piedāvājumā norādīto apakšuzņēmēju piekrišanu.
10.3. Komisija veic aritmētisko kļūdu pārbaudi pretendentu piedāvājumos. Konstatējot aritmētisku kļūdu, Komisija šo kļūdu labo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas.
10.4. Vērtējot Finanšu piedāvājumu, kurā bijušas aritmētiskas kļūdas, Komisija ņem vērā labojumus.
11. PRETENDENTA IZVĒLE, IEPIRKUMA LĪGUMA NOSLĒGŠANA
11.1. Piedāvājuma izvēles kritērijs ir saimnieciski visizdevīgākais piedāvājums, ko nosaka, izmantojot punktu metodi atbilstoši nolikumā noteiktajiem kritērijiem.
11.2. Pasūtītājs noteiks saimnieciski visizdevīgāko piedāvājumu vērtējot tos pēc punktu metodes. Kopīgais maksimālais punktu skaits par visiem kritērijiem ir 100 punkti. Visu kritēriju punktus summē, (A+B) un par saimnieciski visizdevīgāko Piedāvājumu tiks atzīts Piedāvājums ar lielāko punktu skaitu.
	Nr.
	Kritērija nosaukums
	Maksimālais punktu skaits 

	1.
	A Piedāvātā cena
	70

	2.
	B procentuālā atlaide %
	30



11.2.1. Punktu skaits cenai tiek noteikts pēc sekojošas formulas:
        A  =  70  x  (Zemākā piedāvātā cena / Piedāvātā cena), kur
A - Iegūtais punktu skaits
[bookmark: _Hlk140230346]70 – maksimāli iegūstamais punktu skaits
Zemākā piedāvātā cena – Zemākā cena no pretendentu iesniegtajiem piedāvājumiem
Piedāvātā cena - Izvērtējamā pretendenta piedāvātā cena
 
11.2.2. Punktu skaits procentuālajai atlaidei tiek noteikts pēc sekojošas formulas:
       B  =  30  x (izvērtējamā procentuālā atlaide/ lielākā procentuālā atlaide), kur
B - Iegūtais punktu skaits
30 – maksimāli iegūstamais punktu skaits
Izvērtējamā procentuālā atlaide - Izvērtējamā pretendenta piedāvātā procentuālā atlaide 
Lielākā  (augstākā) procentuālā atlaide % no pretendentu iesniegtajiem piedāvājumiem.
11.3. Pēc piedāvājumu izvērtēšanas Komisija pieņem kādu no šādiem lēmumiem:
11.3.1. par Iepirkuma uzvarētāju atzīt pretendentu, kurš iesniedzis Nolikuma prasībām atbilstošu piedāvājumu un ieguvis vislielāko kopējo punktu skaitu saskaņā ar nolikumā noteiktajiem piedāvājumu izvērtēšanas kritērijiem;
11.3.2. izbeigt Iepirkumu, ja Iepirkumā:
11.3.2.1. nav iesniegti piedāvājumi;
11.3.2.2. pretendenti neatbilst kvalifikācijas prasībām;
11.3.2.3. iesniegti Nolikumā noteiktajām prasībām neatbilstoši piedāvājumi;
11.3.2.4. piedāvājumi atzīti par nepamatoti lētiem. 
11.3.3.pārtraukt Iepirkumu, ja:
11.3.3.1. piedāvājumu iesniedzis tikai viens pretendents, izņemot gadījumu, kad:
11.3.3.1.1. pasūtītājs pirms Iepirkuma izsludināšanas ir rīkojis SPSIL 22. panta 2.1 daļas prasībām atbilstošu apspriedi ar piegādātājiem;
11.3.3.1.2. iepirkuma pārtraukšana apdraud sabiedrības drošības vai veselības aizsardzības intereses;
11.3.3.2. par to lēmusi Iepirkumu uzraudzības biroja iesniegumu izskatīšanas komisija saskaņā ar SPSIL;
11.3.3.3. Nolikuma 11.6. punktā noteiktajā gadījumā;
11.3.3.4. tam ir objektīvs pamatojums.
11.4. Komisijas pieņemtais lēmums tiek apstiprināts pasūtītāja darbību reglamentējošos iekšējos dokumentos noteiktajā kārtībā.
11.5. Lēmumu par Iepirkuma rezultātiem pasūtītājs pretendentiem paziņo 5 (piecu) darba dienu laikā no dienas, kad pasūtītājs ir apstiprinājis Iepirkuma rezultātus. Paziņojumu nosūta elektroniska dokumenta veidā uz pretendenta elektroniskā pasta adresi.
11.6. Pretendentam, kuram piešķirtas iepirkuma līguma slēgšanas tiesības, iepirkuma līgums jāparaksta 5 (piecu) darba dienu laikā, skaitot no pasūtītāja uzaicinājuma nosūtīšanas dienas (elektroniski uz pretendenta pieteikumā norādīto kontaktpersonas vai pretendenta e-pastu). Ja norādītajā termiņā iepirkuma uzvarētājs neparaksta līgumu, tas tiek uzskatīts par atteikumu slēgt iepirkuma līgumu.
11.7. Ja pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar pasūtītāju, pasūtītājs ir tiesīgs pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu ar  nākamo lielāko kopējo punktu skaitu, vai pārtraukt Iepirkumu, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, pasūtītājs pieņem lēmumu pārtraukt Iepirkumu, neizvēloties nevienu piedāvājumu.
11.8. Ja saimnieciski visizdevīgākais piedāvājums ir vienāds vairākiem pretendentiem, Komisija veic izlozi, par izlozes vietu, datumu un laiku paziņojot pretendentiem ar vienādu kopējo punktu skaitu. Komisija veic izlozi pretendentu klātbūtnē. Izloze var tikt noturēta videokonferences režīmā vai ar citu saziņas iekārtu palīdzību, kas nodrošina visiem pretendentiem iespēju vienlaikus piedalīties izlozē.
11.9. Ja piedāvājumu iesniedz piegādātāju apvienība, kas nav reģistrēta Komercreģistrā vai līdzvērtīgā ārvalsts reģistrā, tai iepirkuma līguma slēgšanas tiesību iegūšanas gadījumā ir pienākums pirms iepirkuma līguma noslēgšanas pēc savas izvēles vai nu reģistrēt Uzņēmumu reģistra Komercreģistrā vai kopējās līdzvērtīgā ārvalsts reģistrā personālsabiedrību vai noslēgt sabiedrības līgumu, vienojoties par piegādātāju apvienības dalībnieku atbildības sadalījumu, ievērojot piedāvājumā norādīto atbildības sadalījumu (turpmāk – sabiedrības līgums). Ja piedāvājumu iesniegusī piegādātāju apvienība, kurai tiek piešķirtas iepirkuma līguma slēgšanas tiesības, izvēlas izveidot pilnsabiedrību, tā 30 (trīsdesmit) kalendāra dienu laikā pēc SPSIL 65.panta septītajā daļā minētā nogaidīšanas termiņa beigām iesniedz pasūtītājam izziņas no Uzņēmumu reģistra Komercreģistra vai attiecīgās ārvalsts valsts institūcijas reģistra apliecinātu kopiju vai citu dokumentu, kas apliecina pretendenta tiesībspēju un rīcībspēju, un dokumentu, kas apliecina pievienotās vērtības nodokļa maksātāja statusu. Ja piedāvājumu iesniegusī piegādātāju apvienība, kurai tiek piešķirtas iepirkuma līguma slēgšanas tiesības, izvēlas noslēgt sabiedrības līgumu, tā 30 (trīsdesmit) kalendāra dienu laikā pēc SPSIL 65.panta septītajā daļā minētā nogaidīšanas termiņa beigām vienojas par piegādātāju apvienības dalībnieku atbildības sadalījumu, ievērojot piedāvājumā norādīto atbildības sadalījumu, un sabiedrības līguma apliecinātu kopiju un, ja nepieciešams, sabiedrības pārstāvja pilnvaru iesniedz pasūtītājam.
11.10. Ja Nolikuma 11.9. punktā noteiktajā termiņā pasūtītājam netiek iesniegti šajā punktā minētie dokumenti, tas tiek uzskatīts par pretendenta (piegādātāju apvienības) atteikumu slēgt iepirkuma līgumu, un pasūtītājs ir tiesīgs lemt par iepirkuma līguma slēgšanas tiesību piešķiršanu nākamajam pretendentam, kurš piedāvājis saimnieciski visizdevīgāko piedāvājumu.
11.11. Atsevišķā gadījumā pasūtītājs var pagarināt 11.9.punktā noteikto termiņu, ja pretendents spēj pierādīt, ka ir veicis visas no tā atkarīgas darbības reģistrācijai Uzņēmumu reģistra Komercreģistrā, nebija pieļāvis novilcināšanos, 11.9.punktā noteikto pienākumu izpilde termiņā nav bijusi iespējama no tā neatkarīgu iemeslu dēļ.
11.12. Pēc iepirkuma līguma slēgšanas tiesību piešķiršanas, bet ne vēlāk kā uzsākot iepirkuma līguma izpildi, Pretendents iesniedz apakšuzņēmēju sarakstu (ja tādus ir plānots iesaistīt), kurā norādīts apakšuzņēmēja nosaukums, kontaktinformācija un tā pārstāvēt tiesīgā persona, ciktāl minētā informācija ir zināma. Sarakstā norāda arī apakšuzņēmēju apakšuzņēmējus.
12. IEPIRKUMA KOMISIJAS TIESĪBAS UN PIENĀKUMI
12.1.1. Komisijas tiesības:rakstiski pieprasīt precizēt iesniegto informāciju un detalizētus paskaidrojumus;
12.1.2. pārbaudīt visu pretendenta sniegto ziņu patiesumu;
12.1.3. pieaicināt Komisijas darbā ekspertus ar padomdevēja tiesībām;
12.1.4. pieprasīt no pretendenta informāciju par piedāvātās līguma kopējās summas (t.sk. pozīciju) veidošanās mehānismu;
12.1.5. veikt kvalifikācijas prasību atbilstības pārbaudi tikai pretendentam, kuram būtu piešķiramas iepirkuma līguma slēgšanas tiesības;
12.1.6. pieņemt vai noraidīt jebkuru piedāvājumu, pārtraukt Iepirkuma norisi un noraidīt visus piedāvājumus jebkurā laikā pirms iepirkuma līguma slēgšanas, ja tam ir objektīvs pamatojums un tas nav pretrunā ar Latvijas Republikas normatīvajiem aktiem, neatlīdzinot nekādus pretendentu izdevumus, kas saistīti ar piedāvājumu sagatavošanu un piedalīšanos Iepirkumā;
12.1.7. veikt citas darbības saskaņā ar normatīvajiem aktiem un Nolikumu.
12.2. Komisijas pienākumi:
12.2.1. izskatīt pretendentu iesniegtos piedāvājumus, kas iesniegti Nolikumā noteiktajā piedāvājumu iesniegšanas termiņā;
12.2.2. pieņemt lēmumu par Iepirkuma norisi vai rezultātiem.
13. PRETENDENTA TIESĪBAS UN PIENĀKUMI
13.1. Pretendentam ir tiesības laikus pieprasīt Komisijai papildu informāciju par Nolikumu, iesniedzot rakstisku pieprasījumu.
13.2. Pretendenta pienākumi:
13.2.1. rakstveidā, Komisijas norādītajā termiņā sniegt atbildes un paskaidrojumus par piedāvājumu uz Komisijas uzdotajiem jautājumiem;
13.2.2. ievērot visus Nolikumā minētos noteikumus kā pamatu iepirkuma izpildei.
14. INFORMĀCIJAS KONFIDENCIALITĀTE
14.1. Visā piedāvājumu vērtēšanas laikā starp pretendentiem no vienas puses un pasūtītāju vai Komisiju no otras puses nenotiek nekāda sazināšanās, izņemot šajā Nolikumā paredzētos gadījumus.
14.2. Laikā no piedāvājumu iesniegšanas dienas līdz to atvēršanas brīdim pasūtītājs nesniedz informāciju par citu piedāvājumu esību. Piedāvājumu vērtēšanas laikā līdz rezultātu paziņošanai Pasūtītājs nesniedz informāciju par vērtēšanas procesu.
14.3. Pasūtītājs nav atbildīgs, ja piedāvājuma iesniedzējs nav informējis datu subjektus par to datu apstrādi, nav saņēmis piekrišanu, vai nav izpildījis jebkuru citu datu aizsardzības prasību attiecībā uz iesniegtajā piedāvājumā esošo datu subjektu datiem.

15. CITI NOTEIKUMI
15.1. Komisija un pretendents ar informāciju apmainās rakstveidā. Mutvārdos sniegtā informācija iepirkuma ietvaros nav saistoša.
15.2. Visus ar pretendenta piedāvājuma sagatavošanu un iesniegšanu saistītos izdevumus sedz pretendents.
15.3. Pasūtītājs un ikviens tā darbinieks savā darbībā nepieļauj krāpnieciskas un koruptīvas rīcības, kas ietver kā iekšzemes tā arī ārvalstu amatpersonu kukuļošanas aizliegumu. Pasūtītājs ir apstiprinājis Ētikas kodeksu, kā arī veic korupcijas risku izvērtēšanu un īsteno pasākumus korupcijas risku mazināšanai un novēršanai.
15.4. PIELIKUMI
EIS e-konkursu apakšsistēmā šī konkursa sadaļā publicētie pielikumi ir šī nolikuma neatņemama sastāvdaļa:
	1.pielikums
	Pieteikums (veidlapa)

	2.pielikums
	Tehniskā specifikācija

	3.pielikums
	Finanšu piedāvājuma veidne (veidlapa)

	4.pielikums
	Pretendenta pieredzes apraksts (veidlapa)

	5.pielikums
	Informācija par apakšuzņēmējiem/personām, uz kuru iespējām pretendents balstās (veidlapa)

	6.pielikums
	Apakšuzņēmēja apliecinājums (veidlapa)

	7.pielikums
	Līguma projekts

